Document ID: 32008D0693

KOMISSION PÄÄTÖS,
tehty 13 päivänä elokuuta 2008,
Euroopan kalatalousrahaston maksusitoumusmäärärahojen vuosittaisesta ohjeellisesta jäsenvaltiokohtaisesta jaosta 1 päivän tammikuuta 2007 ja 31 päivän joulukuuta 2013 väliseksi kaudeksi tehdyn päätöksen K(2006) 4332 muuttamisesta
(tiedoksiannettu numerolla K(2008) 4358)
(2008/693/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan kalatalousrahastosta 27 päivänä heinäkuuta 2006 annetun neuvoston asetuksen (EY) N:o 1198/2006 (1) ja erityisesti sen 14 artiklan,
sekä katsoo seuraavaa:
(1)
Lokakuun 4 päivänä lokakutta 2006 tehdyllä komission päätöksellä K(2006) 4332 (2) vahvistettiin 1 päivän tammikuuta 2007 ja 31 päivän joulukuuta 2013 väliseksi kaudeksi vuosittainen ohjeellinen jäsenvaltiokohtainen yhteisön maksusitoumusmäärärahojen jako niille alueille, jotka voivat saada muun kuin lähentymistavoitteen perusteella rahoitusta Euroopan kalatalousrahastosta, jäljempänä ’EKTR’, yhteisön maksusitoumusmäärärahojen jako niille alueille, jotka voivat saada rahoitusta EKTR:stä lähentymistavoitteen perusteella, ja EKTR:n maksusitoumusmäärärahojen kokonaismäärän jako.
(2)
Talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (3) 48 kohdan mukaisesti Euroopan parlamentti ja neuvosto antoivat päätöksellä 2008/371/EY luvan siirtää seuraaville vuosille määrärahat, jotka olivat jääneet varainhoitovuonna 2007 käyttämättä eräiden toimintaohjelmien hyväksymisen viivästyttyä.
(3)
Asetuksen (EY) N:o 1198/2006 74 artiklassa säädetään, että ensimmäinen talousarviositoumus tehdään ennen kuin komissio on tehnyt päätöksen toimintaohjelman hyväksymisestä. Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 tehdyn neuvoston asetuksen (EY, Euratom) N:o 1605/2002 (4) 75 artiklan 2 kohdassa säädetään, että menoon sitoutumista edeltää rahoituspäätös, jonka tekee toimielin tai ne viranomaiset, joille toimielin on siirtänyt päätöstä koskevan toimivallan. Tätä tarkoitusta varten tämä komission päätös on myös vuonna 2007 hyväksymättä jääneitä Belgian, Irlannin, Maltan, Puolan, Slovenian, Unkarin ja Yhdistyneen kuningaskunnan toimintaohjelmia koskeva rahoituspäätös, joka mahdollistaa näin ollen edellä mainittuja toimintaohjelmia koskevan ensimmäisen talousarviositoumuksen tekemisen ennen kuin komissio tekee päätöksen edellä mainittujen toimintaohjelmien hyväksymisestä.
(4)
Sen vuoksi päätöstä K(2006) 4332 olisi muutettava,
ON TEHNYT TÄMÄN PÄÄTÖKSEN:
1 artikla
Korvataan päätöksen K(2006) 4332 liite I tämän päätöksen liitteellä I.
2 artikla
EKTR:n vuoden 2008 rahoitusosuus Belgian, Irlannin, Maltan, Puolan, Slovenian, Unkarin ja Yhdistyneen kuningaskunnan toimintaohjelmista on käypinä hintoina ilmaistuna lähentymistavoitteen osalta 138 122 568 euroa ja muun kuin lähentymistavoitteen osalta 26 140 015 euroa, ja se kirjataan vastaavasti budjettikohdille 11 06 12 ja 11 06 13.
3 artikla
Tätä päätöstä sovelletaan sen hyväksymistä seuraavasta kolmannesta päivästä alkaen.
4 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä elokuuta 2008.

Labels: 2
19
6
18
15